Kamini na drva s kaminskimi vložki so še vedno med najbolj priljubljenimi ogrevalnimi napravi na našem tržišču. Kljub modernim ogrevalnim sistemom so kamini še vedno nepogrešljiv element slovenskega domovanja. Romantičen pogled na ogenj, prijetna toplota, enostavno in ugodno gorivo (drva) ter možnost izvedbe prilagojenega designa je le nekaj razlogov, zakaj si ljudje želimo v svojem domu imeti kamin. Pri kaminu ne gre le za ogrevalno napravo, ampak je to običajno pomemben arhitekturni element v bivalnem prostoru in s tem središče domovanja.